Høgmo om ungdomsbølgen: - Dette er «payback time»

TENÅRINGSLAGET (4-2-3-1): Mathias Dyngeland, Sogndal - Andreas Vindheim, Brann - Bjørn Inge Utvik, Sogndal, Marius Høibråten, Strømsgodset, Ali Iqbal, Vålerenga - Iver Fossum, Strømsgodset, Anders Trondsen, Stabæk - Kasper Skaanes, Brann, Ghayas Zahid, Vålerenga, Martin Ødegaard, Strømsgodset - Mohamed Elyounoussi, Molde Foto: Grafikk: Sondre Nilsen

Her er Tippeligaens beste tenåringer

ULLEVAAL/VALLE (VG) Hittil i år har 29 norske tenåringer lekt seg i Tippeligaen. VG har satt sammen et drømmelag av de som har vært best så langt.

Sindre Øgar

Jon Martin Henriksen

Oppdatert 20. mai 2016

Artikkelen er over seks år gammel

Tenåringer i Tippeligaen Tenåringer som har spilt i Tippeligaen 2014. Alder i parantes. Kamper/mål.

Molde:

Mohamed Elyounoussi (19) 8/5

Sander Svendsen (16) 2/1

Strømsgodset:

Martin Ødegaard (15) 2/0

Iver Fossum (17 år) 5/1

Marius Høibråten (19) 6/1

Martin R. Ovenstad (20)* 5/0

Viking:

Veton Berisha (20)* 7/0

Rosenborg:

Ole Selnæs (19) 3/0

Lillestrøm:

Marius Lundemo (20)* 8/1

Vålerenga:

Ali Iqbal (19) 2/0

Ghayas Zahid (19) 7/0

Mathias Blårud (18) 1/0

Fitim Kastrati (19) 1/0

Herman Stengel (18) 8/0

Stabæk:

Morten Thorsby (18) 5/0

Anders Trondsen (19) 8/0

Daniel Granli (20)* 8/0

Sarpsborg 08:

Olav Øby (19) 5/0

Odd:

Ingen

Bodø/Glimt:

Morten Konradsen(18) 5/0

Start:

Ingen

Brann:

Kasper Skaanes (19) 8/2

Andreas Vindheim (18) 2/1

Sogndal:

Petter Strand (19) 8/0

Bjørn Inge Utvik (18) 5/1

Mathias Dyngeland (18) 4/-

Aalesund:

Henrik Bjørdal (17) 2/0

Torbjørn Grytten (19) 7/0

Haugesund:

Tor Andre Aasheim (18) 1/0

Sandnes Ulf:

Zymer Bytyqi (17) 1/0 (utlånt)

Vegard Skjørestad (18) 2/0

* Ovenstad, Berisha, Lundemo, Granli har kamper som tenåringer denne sesongen, men har alle fylt 20 år. Vis mer

Strømsgodset, Vålerenga, Brann og Sogndal har ni av elleve spillere på VGs «tenåringslag». Fotballjournalist Knut Espen Svegaarden mener dette er de som har markert seg mest i løpet av de første åtte rundene i Tippeligaen:

Tenåringslaget (4-2-3-1):

Mathias Dyngeland, Sogndal

Andreas Vindheim, Brann

Bjørn Inge Utvik, Sogndal

Marius Høibråten, Strømsgodset

Ali Iqbal, Vålerenga

Iver Fossum, Strømsgodset

Anders Trondsen, Stabæk

Kasper Skaanes, Brann

Ghayas Zahid, Vålerenga

Martin Ødegaard, Strømsgodset

Mohamed Elyounoussi, Molde

- Moi i Molde har vært best, men det er ganske ventet, all den tid han allerede hadde spilt mange kamper i Tippeligaen før han kom til et godt Molde-lag, sier Svegaarden om hvem som har imponert ham mest.

- Det går ikke an å komme utenom Martin Ødegaard. Når du er født 17. desember 1998, kommer inn på Ullevaal, mot et tent VIF og med et sterkt Klanen på tribunen, og bare tar kontroll på kampen, da er det egentlig ikke noe mer å si om saken. Kanskje den mest komplette og utviklede 15-åringen jeg har sett i norsk fotball - noensinne, sier han videre.

VGs oversikt viser at 29 tenåringer har fått prøve seg i Tippeligaen så langt. Flere spiller en viktig rolle for sitt lag, utover å være innbyttere. Flere har markert seg positivt. Forrige runder var det Branns barndomskamerater Kasper Skaanes og Andreas Vindheim som viste seg frem mot Aalesund.

- Dette er «payback time» etter investeringer på mange milliarder i treningsanlegg og fotballøkker i Norge. Spillere som kommer opp nå har store ferdigheter. Det må være en stolthet for norsk fotball, sier landslagssjef Per-Mathias Høgmo om den nye vinen.

- Kan bli for mange

Nå håper han at den nye vinen blir lagret på en fornuftig måte frem mot EM i Frankrike i 2016.

- Vi må slutte å snakke om at vi i Norge ikke kan ha ferdigheter. Vi har ferdigheter på høyeste nivå. Så får vi sørge for at vi også fysisk og taktisk er i stand til å utvikle spillere på høyeste nivå, mener landslagssjefen.

I Vålerenga har fem tenåringer fått prøve seg i år: Ali Iqbal (19), Ghayas Zahid (19), Mathias Blårud (18), Fitim Kastrati (19) og Herman Stengel (18).

- Økonomien har gjort at det er flere enn ellers. Men det er ikke et problem, vi synes de gjør en god jobb. Å ha åtte eller ni tenåringer i en stall, det er et stort tall. De er vant til voksenfotball i 2. divisjon, så det er ikke noe problem, men det kan bli for mange, sier Rekdal til VG.

Tina Wulf blogger: Tidlig spissing - venn eller fiende?

Han tror det er mindre farlig å slippe til tenåringer i en 16-lagsliga kontra en liga med færre lag, fordi «det ikke betyr så mye om du blir nummer seks eller tolv». Samtidig viser VGs oversikt at ungguttene slippes til både hos gullkjempende lag som Molde og Strømsgodset - og hos lag i bunnstriden, som Sogndal.

- Godt av motgang

Rekdal er redd for at enkelte kan komme for lett til det.

- Du må lære at du må gjøre innsats over tid for å få en viss utvikling. Hvis du får alt gratis, så mister du den dimensjonen. Alle har godt av motgang og litt smerter for å lære å håndtere situasjonen når det går bra, sier Rekdal.

VGs Svegaarden mener norsk fotball har lykkes med prosjektet sitt. Den nye generasjonen har bedre ferdigheter og våger mer. Men det forteller også at klubbene har vært nødt til å endre innstilling. Ikke bare kjøpe fra andre. Svegaarden er usikker på om den trenden fortsetter hvis klubbene får bedre råd igjen.

Artikkelen fortsetter under bildet.

HAR FÅTT SJANSEN: Martin Ødegaard, Petter Strand, Kasper Skaanes, Torbjørn Grytten og Mohamed Elyounoussi. Foto: NTB Scanpix

- Jeg savner det opplagte: Spisser som scorer mål, og kanskje flere unge forsvarsspillere. Hvis du ser på de som har fått sjansen i Tippeligaen de siste årene, så er 75 prosent midtbanespillere. Norge må passe seg så vi ikke blir en nasjon av «hæppere», tekniske spillere som er bare er gode med ball. Vi trenger tøffinger, forsvarsspillere som først og fremst forsvarer seg. Og vi trenger de som avslutter produktet: De som ikke bryr seg om spillet, men som bare scorer mål, sier han.

VG-mannen venter på at enda flere tenåringer skal få sjansen i Tippeligaen.

- Odd-keeper Sondre Rossbach (18) er det største keepertalentet, men han har ikke spilt denne sesongen. Branns Emil Hansson (15) er det bare et tidsspørsmål før får sjansen, et av de aller største talentene jeg har sett. Mathias Rasmussen (16) i Start og Patrick Berg (16) i Bodø/Glimt kommer også til å få sjanser. Sander Svendsen (16) i Molde er allerede blant de som spiller A-kamper.

Publisert: 16.05.14 kl. 09:59 Oppdatert: 20.05.16 kl. 01:06

Les også